Εκπληκτική επιλογή για κάποιον που θέλει να μείνει στο κέντρο της Θεσσαλονίκης και να είναι πάνω στην παραλία και δίπλα στα μαγαζιά. Υπέροχη φιλοξενία, σε βαθμό που κάνεις check out και νιώθεις υποχρεωμένος.
Το διαμέρισμα πανέμορφο, ευρύχωρο και καθαρό. Το μπαλκόνι είναι η τέλεια πινελιά για κάποιον που θέλει να απολαύσει τον καφέ του με θέα το Θερμαϊκό.
Ταξιδέψαμε στη Θεσσαλονίκη με το μωρό μας και η διαμονή μας ήταν εύκολη και απόλυτα πρακτική.
Έχοντας μείνει σε πολλά ξενοδοχεία στη Θεσσαλονίκη στο παρελθόν το συστήνουμε ανεπιφύλακτα. Οι παροχές και η άνεση που σου προσφέρει κοστίζουν περίπου τη διπλάσια τιμή σε ένα 5στερο ξενοδοχείο, χωρίς μάλιστα τα αντίστοιχα τετραγωνικά μέτρα.
Ο Θωμάς μας διευκόλυνε πολύ τόσο κατά την άφιξη (λόγω του μωρού) όσο και κατά την αναχώρηση, παραχωρώντας μας το χώρο για αρκετή ώρα μετά το προβλεπόμενο check out.
Τέλεια επιλογή για το κέντρο της πόλης με ηχομόνωση που σε κάνει να νομίζεις ότι μένεις σε κάποιο ήσυχο δρομάκι...
Θωμά σε ευχαριστούμε πολύ! Θα επιστρέψουμε σύντομα!!!